Keskkonnaamet 	
info@keskkonnaamet.ee	
Terviseamet
info@terviseamet.ee	29.08.2024 nr 10-11/1917 - 1	

		

Keskkonnamõju strateegilise hindamise algatamata jätmistest teavitamine 		

Tallinna Keskkonna- ja Kommunaalamet teatab vastavalt keskkonnamõju hindamise ja keskkonnajuhtimissüsteemi seaduse § 35 lg 6 kohaselt, et Tallinna Linnavalitsus on jätnud  algatamata järgnevate detailplaneeringute keskkonnamõju strateegilised hindamised: 
1.	Sikupilli tn 19a, 19b, 21 ja 21a kinnistute ning lähiala detailplaneering
Detailplaneeringu koostamise eesmärk on moodustada tootmismaa sihtotstarbega Sikupilli tn 19a, 19b, 21 ja 21a kinnistutest kokku kolm elamu- ja ärimaa sihtotstarbega krunti, millele määrata ehitusõigus 2 kuni 5 maapealse ja 1 maa-aluse korrusega äripindadega korterelamute ehitamiseks. Lisaks planeeritakse transpordimaa sihtotstarbega krundid Sikupilli tänava pikenduse ja uue kvartalisisese tänava rajamiseks kaasates tootmismaa sihtotstarbega Pallasti tn 28, 28a ja 28b kinnistute osad, elamumaa sihtotstarbega Tuha tn 1a ja Tuha tn 1b kinnistute osad ja Sikupilli tänava maa-ala. Lisaks antakse detailplaneeringus heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus.
2.	Paldiski mnt 223 kinnistu ja lähiala detailplaneering
Detailplaneeringu koostamise eesmärk on Paldiski mnt 223, 223a ja 223b elamumaa sihtotstarbega kruntide liitmine ning alale ehitusõiguse määramine kuni viie osaliselt kuni 7-korruselise korterelamu ehitamiseks. Lisaks määratakse üldised maakasutustingimused ja heakorrastuse, haljastuse, parkimise ning tehnovõrkudega varustamise põhimõttelised lahendused.
3.	Lennujaama loode piirkonna detailplaneering
Detailplaneeringu koostamise eesmärk on Tartu mnt 95, Tartu mnt 97a ja Lennujaama tee 13 kinnistutest ning osaliselt Lennujaama tee 4 // 6 // 10 // Sepise tn 2 // 2a // 4 // Tartu mnt 101 // 103 // Valukoja tn 32 // Väike-Sõjamäe tn 1a // 2 // 12 // 12a // 18a // 22b kinnistust moodustada ärimaa, äri- ja transpordimaa, transpordimaa ja ühiskondlike ehitiste maa sihtotstarbega krundid ning määrata ärimaa sihtotstarbega kruntidele ehitusõigus kuni kümne maapealse ja kahe maa-aluse korrusega ärihoonete ehitamiseks ning äri- ja transpordimaa sihtotstarbega kruntidele ehitusõigus kuni kümne maapealse ja kahe maa-aluse korrusega ärihoonete ja lennujaamahoonete (sh uus peasissepääsu hoone ja terminalihoone laiendus) ehitamiseks. Samuti on detailplaneeringuga ette nähtud uue kergliiklustee ning täiendava kõrghaljastuse rajamiseks Lennujaama tänavamaa laiendamine, lennujaama uue peasissepääsu hoone ette avaliku väljaku kavandamine ning Euroopa väljaku suunal lineaarpargi ja kergliiklustee koridori planeerimine. Lisaks antakse detailplaneeringus heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus.
4.	Narva mnt 172 kinnistu detailplaneering
Detailplaneeringu koostamise eesmärk on moodustada ärimaa sihtotstarbega kinnistust kaks elamumaa sihtotstarbega ning üks äri- ja elamumaa sihtotstarbega krunt ning määrata moodustatavatele kruntidele ehitusõigus kuni 7 maapealse ja 2 maa-aluse korrusega korterelamute ning äriruumidega korterelamute ehitamiseks. Lisaks moodustatakse detailplaneeringus kolm transpordimaa sihtotstarbega krunti, sh üks krunt transpordimaa sihtotstarbega Narva mnt 174h kinnistul asuva olemasoleva tänava laiendamiseks, ning antakse heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus. 
5.	Suur-Sõjamäe tn 4 kinnistu ja lähiala detailplaneering
Detailplaneeringu koostamise eesmärk on ärimaa sihtotstarbega Suur-Sõjamäe tn 4 kinnistule olemasoleva kaubanduskeskuse ümberehitamiseks ja laiendamiseks ning Tartu maantee ja Suur-Sõjamäe tänava ristmiku vahetusse lähedusse uue hoonestuse kavandamiseks ehitusõiguse määramine kokku kuni viie kuni 12 maapealse ja 3 maa-aluse korrusega ärihoone ehitamiseks. Samuti on detailplaneeringuga ette nähtud planeeritava ala idapoolsele osale multifunktsionaalse pargiala (Euroopa pargi) kavandamine. Detailplaneeringus antakse lisaks heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus.
6.	Lammi tn 6 kinnistu ja lähiala detailplaneering
Detailplaneeringu koostamise eesmärk on Lammi tn 6 kinnistu jagamine kolmeks elamu- ja ärimaa ning üheks transpordimaa sihtotstarbega krundiks. Lisaks on kavandatud planeeringuala lääneosas tänava pikendus, mis jätkub Lammi tänavast mere poole kergliiklusteena. Detailplaneeringuga määratakse üldised maakasutustingimused, heakorrastuse, haljastuse, parkimise ja tehnovõrkudega varustamise põhimõtteline lahendus.

	
Lugupidamisega	

	
	
(allkirjastatud digitaalselt)	
Meelis Uustal	
osakonna juhataja

	
Kärt Talimaa-Eelmaa
640 4771, kart.talimaa-eelmaa@tallinnlv.ee